text: Erfaren mand i front for udvikling i Fredericia
  23 maj 2011 kl. 11.57
  Tidligere skatteminister Carsten Koch bliver formand for byudviklingen i Fredericia.
  Carsten Koch bliver ny formand for FredericiaC.
  FredericiaC er et partnerskab mellem Fredericia Kommune og Realdania omkring udviklingen af byens tidligere industriområder.
  - Jeg glæder mig meget til at bidrage til at realisere de ambitiøse visioner for området og byen, siger Carsten Koch til Danske Kommuner.
  Carsten Koch har tidligere været bestyrelsesformand for By&Havn i København, og han har dermed flere års erfaring med byplanlægning.
  